**o ochrane ovzdušia a o poplatku za znečisťovanie ovzdušia malými zdrojmi znečistenia v obci Heľpa**

**Schválené:** 13.11.2003

**Vyhlásené:** 1.1.2004

**Účinnosť:** 1.1.2004

   **Všeobecné  záväzné nariadenie  č. 1/2003**

o ochrane ovzdušia  a o poplatku za znečisťovanie ovzdušia malými zdrojmi znečistenia v obci Heľpa.

      Obecné zastupiteľstvo v Heľpe v zmysle ustanovenia § 4 odst.3 písm. g a § 6, zákona SNR č. 369/1990 Zb. o obecnom zriadení , v znení neskorších predpisov,  zákona SNR č. 478/2002  Z.z. o ochrane ovzdušia a ktorým sa dopĺňa zákon č. 401/1998 Z.z. o poplatkoch za znečisťovanie ovzdušia v znení neskorších predpisov  a zákona SNR č.401/1998 Z.z.  o poplatkoch za znečisťovanie ovzdušia, v znení neskorších predpisov  sa uznieslo na tomto všeobecne záväznom nariadení .

**§ 1
Úvodné ustanovenia**

1/  Toto  všeobecné  záväzné  nariadenie  /ďalej len nariadenie/  vymedzuje  základné pojmy, práva a povinnosti prevádzkovateľov  malých zdrojov  znečistenia ovzdušia na území obce Heľpa a určuje spôsob výpočtu a výšku poplatku za znečistenie ovzdušia.

2/  Toto nariadenie tiež vymedzuje  zdroje znečistenia, ktorým poplatok nebude vyrubený.

**§ 2
Základné pojmy**

1/  Znečisťujúcou látkou pre účely tohto nariadenia je akákoľvek látka vnášaná ľudskou činnosťou priamo alebo nepriamo do ovzdušia, ktorá má alebo môže mať škodlivé účinky na zdravie ľudí alebo životné prostredie.

2/  Zdroje znečisťovania  pre účely tohto nariadenia sú:

- technologické celky obsahujúce stacionárne zariadenie na spaľovanie palív so   súhrnným tepelným  príkonom do 0,3 MW

-         ostatné technologické celky  a zariadenia nepatriace do kategórie veľkých a stredných zdrojov znečisťovania

-         plochy, na ktorých  sa vykonávajú práce, ktoré môžu spôsobovať znečisťovanie  ovzdušia, skládky palív, surovín, produktov a odpadov a stavby, zariadenia a činnosti znečisťujúce  ovzdušie, ak nie sú súčasťou veľkého a stredného zdroja

3/ Prevádzkovateľom malého zdroja znečisťovania / ďalej len prevádzkovateľ/ sa podľa tohto nariadenia rozumie právnická osoba a fyzická osoba oprávnená na podnikanie.

**§ 3

Povinnosti prevádzkovateľov
malých zdrojov znečistenia ovzdušia**1/ Prevádzkovatelia sú povinní:

a/ uvádzať do prevádzky a prevádzkovať zdroje v súlade s dokumentáciou – podmienkami na prevádzku týchto zariadení určenými výrobcami a s podmienkami určenými obcou   Heľpa

b/ umožniť prístup zamestnancom inšpekcie a obce alebo týmito orgánmi povereným osobám ku zdrojom na účel zistenia množstva znečisťujúcich látok a kontroly zdroja a jeho prevádzky  a predkladať im potrebné doklady

c/ vykonávať opatrenia na nápravu uložené obcou alebo inšpekciou

d/ viesť prevádzkovú evidenciu o zdrojoch  znečistenia

e/ neprekročiť tmavosť dymu

h/ oznámiť obci Heľpa zánik, resp. zmenu prevádzkovateľa MZZO do 15 dní od zániku, resp. zmeny

        2/Prevádzkovatelia MZZO sa oslobodzujú od oznamovacej povinnosti  spotreby palív      a surovín za uplynulý rok.

**§ 4
Orgány ochrany ovzdušia**Obec Heľpa plní úlohu orgánu štátnej správy ochrany ovzdušia  podľa  § 34  zákona číslo 478/2002 Z.z.  zákona o ochrane ovzdušia.

**§ 5
Súhlas orgánu ochrany ovzdušia**

Súhlas  orgánu štátnej ochrany  ovzdušia obsahujúci podmienky ochrany ovzdušia sa vyžaduje:

-         na povoľovanie stavieb malého zdroja znečisťovania

-         na zmeny používaných palív a surovín a na zmeny využívania technologických zariadení malého zdroja znečisťovania

-         na činnosti nepodliehajúce stavebnému konaniu, ktoré znečisťujú  alebo môžu znečisťovať ovzdušie a sú uvedené v zozname, ktorý ministerstvo uverejňuje vo vestníku

**§ 6
Oprávnenia a povinnosti orgánu ochrany ovzdušia**        1/  Orgán ochrany ovzdušia:

-         ukladá prevádzkovateľom MZZO, ktorí neplnia povinnosti uložené v súhlase  podľa §    22 zákona o ovzduší, ako aj týmto VZN, opatrenia na nápravu

         -     nariadi obmedzenia alebo zastavenie prevádzky zdroja znečistenia

**§ 7
 Poplatky**

1/ Prevádzkovatelia MZZO sa oslobodzujú od poplatkovej povinnosti.

**§ 8
Pokuty**

Prevádzkovateľovi MZZO obec Heľpa  môže uložiť pokutu ak:

-         neuvedie do prevádzky  a neprevádzkuje MZZO v súlade s podmienkami na prevádzku týchto zariadení a v súlade s podmienkami  určenými obcou Heľpa od výšky  100 Sk,- do 100 000 Sk,-

-         ak nevykoná opatrenia na nápravu uložené obcou Heľpa od výšky 100 Sk,- do  10000Sk,-

-          ak neumožní pracovníkom obce  alebo obcou Heľpa povereným osobám prístup ku  MZZO za účelom zistenia množstva znečisťujúcich látok a kontroly MZZO, jeho prevádzky a predkladať im na to potrebné doklady od výšky 500 Sk,- do 10 000 Sk,-

-         ak nevedie prevádzkovú evidenciu o zdrojoch znečisťovania od výšky 500,- Sk do 10 000,- Sk

Pokutu možno uložiť do jedného roka od dňa, keď zistila porušenie  povinnosti, najneskôr do troch rokov od dňa, keď k porušeniu povinnosti došlo.

**§ 9
Spoločné ustanovenia**1/   Pokuty  sú príjmom obce Heľpa.**§ 10
Zrušovacie ustanovenie**

Zrušuje sa časť Všeobecného záväzného nariadenia obce Heľpa č. 04/94, ktorá sa týka  poplatkov za znečisťovanie ovzdušia.

**§ 11
Záverečné ustanovenia**

1/ Všeobecné záväzné nariadenie o poplatkoch za znečisťovanie ovzdušia malými zdrojmi znečisťovania ovzdušia obce Heľpa bolo schválené Uznesením č.62/ 2003 zo zasadnutia Obecného zastupiteľstva, konaného dňa 13.11.2003.

2/ Všeobecné záväzné nariadenie o poplatkoch za znečisťovanie ovzdušia malými zdrojmi znečisťovania ovzdušia obce Heľpa bolo vyvesené na pripomienkovanie občanom dňa 18.11.2003 a zvesené dňa 4.12.2003 / bez pripomienok/

3/ Všeobecné záväzné nariadenie o poplatkoch za znečisťovanie ovzdušia malými zdrojmi znečisťovania ovzdušia obce Heľpa nadobúda účinnosť dňom  1.1.2004.

                                                                                      Jozef Fillo, v.r.

                                                                                      starosta obce

*Aktualizované 18.5.2005*